**Juhend projektitööks moodulis IT-süsteemide riistvara**

P**rojekti üldnimetus**: Arvutite koostetehnoloogia projekt

Projekti raames omandatavad **õpiväljundid:**

-otsib infot sarnaste probleemide lahendamisele;

-koostab projektiplaani ja teostab selle;

valib sobivad arvutite riistvara komponendid ja lisaseadmed;

-komplekteerib arvutite riistavara ja lisaseadmed kasutades õigeid tööriistu ja töövõtteid;

-dokumenteerib nõuetekohaselt ja esitleb projekti tööprotsessi ja tulemust;

-seostab IT-süsteemide riistavaras õpitut erialase matemaatika ja füüsikaga

-kasutab korrektset eestikeelset terminoloogiat.

Projektiülesande algdokumendid: Tartu Kutsehariduskeskuse kirjalike tööde vormistamise juhend.

**Projekti maht:** 40 tundi

**Projekti teostamisel:**

1. Ajurünnak klassis sobivate teemade leidmiseks. Selleks kirjeldada probleemid, mis arvutite riistavara ja lisaseadmetega seonduvad ja millele pole leidnud varasemalt vastust. Teostada infootsing saamaks teada võimalikke analoogiliste probleemide lahendusi. Arutada klassis läbi, millised ideed neist võiks teostada. Jagada nö üldised teemad meeskondade vahel.
2. Luua detailne projektiplaan (täpne teema, eesmärk, eeldatav tulemus, meeskond ja meeskonnaliikmete rollid projektis, vajalikud vahendid ja materjalide kuluarvestus, ajakava (etappide vahetähtajad, tähtajad).
3. Esitleda projektiplaani teistele. Vastavalt saadud tagasisidele viia vajadusel sisse projektiplaanis muudatused.
4. Projekt praktiliselt teostada IT-süsteemide riistvara laboris.
5. Kogu tegevus dokumenteerida.
6. Koostada esitlus projekti kohta.
7. Esitleda projekti tööprotsessi ja tulemust teistele grupikaaslastele. Vastata tekkinud küsimustele.

Hindamine:

Hindamisel arvestatakse projekti vastavust seotud eesmärgile, kinnipidamist tööohutusest, õigete töövõtete kasutamist, projekti nõuetekohast dokumenteerimist, projekti esitlust ja oskust vastata projektiga seotud küsimustele.